Hans Furuholmen

Hans Augustinus Hysing Furuholmen (født 9. januar 1903 i Trondhjem, død 28. august 2000) var en norsk banksjef og politiker (H).

Han hadde studentereksamen fra 1921, og ble cand.oecon. i 1923. Han var ansatt i Christiania Bank og Kreditkasse gjennom det meste av 1920-årene, og hadde utenlandsopphold som stipendiat i Midland Bank i London i 1928, Banque Boissier i Nîmes 1928–1929 samt Bankers Trust Co. i New York 1931–1933. Tilbake i Oslo var han sekretær og kontorsjef i Kristiania Folkebank 1933–1953. Furuholmen var banksjef i Christiania Bank og Kreditkasse fra 1953 og styremedlem i Eksportfinans fra 1969.

I sin ungdom deltok han i etableringen av Unge Frisinnede, ungdomsorganisasjonen til Frisinnede Venstre. Furuholmen var medlem av Aker herredsstyre for Høyre 1946–1947, medlem av Oslo bystyre 1948–1951 og nestformann i Den Norske Turistforening fra 1963.

Han ble tildelt Deltagermedaljen for innsats under den andre verdenskrig.

Hans Furuholmen var sønn av trafikkdirektør Gotfred Furuholmen i NSB og bror av entreprenør Thor Furuholmen.

Referanser

Litteratur 
 
 

Norske bankfolk
Høyre-politikere i Oslo
Frisinnede Venstre-politikere
Alumni fra Universitetet i Oslo
Deltagermedaljen
Personer fra Oslo
Personer fra Trondheim kommune